A Special Night with Demi Lovato

A Special Night with Demi Lovato הוא סיבוב ההופעות השלישי שקיימה הזמרת האמריקאית דמי לובאטו. הסיבוב החל ב-11 בנובמבר 2011 וסווג כסיבוב קידום מכירות, אשר נועד לקדם את אלבום האולפן השלישי שלה "Unbroken". מסע ההופעות נדד בין שלוש יבשות - אמריקה, אסיה ואירופה - ונמשך קרוב לשנה וחצי עד 27 במרץ 2013, זאת כיוון שמסע ההופעות כלל הפסקות ממושכות שארכו לעיתים יותר מחודש. יתר על כן היעד המקורי לסיומו נקבע לספטמבר 2012, אולם לאחר פגרה ארוכה של כחמישה חודשים הוחלט לחדש אותו במטרה לקדם את אלבום האולפן הבא של הזמרת "Demi", ובכך הוארך הסיבוב עד מרץ 2013. מבקרי המוזיקה שיבחו את הופעותיה של לובאטו במסגרת מסע ההופעות A Special Night with Demi Lovato, כמו גם את יכולותיה הווקאליות. הסיבוב היה מועמד לפרס בילבורד לסיבוב השנה, ובמסגרת טקס פרסי קפריצ'ו זכה בפרס סיבוב ההופעות הטוב ביותר.

 רקע 
מסע ההופעות האחרון בו דמי לובאטו לקחה חלק היה Jonas Brothers World Tour 2010 של האחים ג'ונאס, אשר ממנו היא נשרה ב-1 בנובמבר 2010, כשבועיים לפני סיומו בעקבות ככל הנראה מחלוקת שפרצה בינה לבין אחת מרקדניות המופע, אלכס וולץ', במהלכה היא הכתה את הרקדנית. סיבוב ההופעות נמשך כרגיל, אולם התקרית הובילה לאשפוזה במוסד לגמילה לאחר שגורמים המקורבים לה הבהירו לה שהיא במצוקה. בטרם כניסתה אל המוסד, לובאטו החלה לעבוד על האלבום השלישי שלה "Unbroken", ובצאתה ממנו ב-28 בינואר 2011 היא המשיכה לפעול למען יציאתו תוך שהיא מושפעת משלושת החודשים האחרונים בחייה. האלבום יצא לאור ב-20 בספטמבר 2011, וכחודשיים לאחר מכן ב-16 בנובמבר יצאה לובאטו לסיבוב הופעות זה על מנת לקדם אותו.

סיבוב ההופעות כלל 74 הופעות והכיל 9 לגים. הלג הראשון התקיים בארצות הברית וכלל 19 הופעות, אשר חלקן התקיימו במסגרת מסע ההופעות וחלקן במסגרת פסטיבלי חורף לקראת חג המולד. בגלישה אל שנת 2012, הלגים השני והשלישי במהלך החודשים פברואר ומרץ כללו בעיקר הופעות בפסטיבלים וירידים. באפריל 2012 לובאטו החלה את הלג השני של דרום אמריקה במסגרתו נכללו 10 הופעות. הלג השלישי של צפון אמריקה, והחמישי בסך כל הלגים זכה לכינוי Summer Tour 2012 במסגרתו הופיעה לובאטו 25 פעמים כשהיא נודדת מדרום אמריקה לצפונה. הלג השישי בדרום אמריקה, שבוצע במסגרת פסטיבל מקומי, היה אמור להיות האחרון בסיבוב ולחתום אותו, אולם זה התרחב בעוד שלושה לגים נוספים שהתפרסו על פני חודש וכללו 7 הופעות על מנת לקדם את האלבום הבא של לובאטו "Demi", והסיבוב הסתיים לבסוף במרץ 2013.

 דמי לובאטו: חזקה למרות הכל 
המסע שעברה לובאטו במהלך הלג הראשון בארצות הברית תועד לטובת הסרט הדוקומנטרי "דמי לובאטו: חזקה למרות הכל", ששודר בהקרנת בכורה במרץ 2012 בערוץ MTV. הסרט עקב אחר התנהלותה של לובאטו והתמודדותה עם כל הכרוך בסיבוב הופעות לאור העובדה שנאלצה לפרוש מסיבוב ההופעות האחרון בו השתתפה, כמו גם נוכח העובדה שחלפה כשנה בלבד מאז שחרורה מהמכון לגמילה. בסרט מוצגים קטעים בלעדיים, בין היתר רגעים של הזמרת מאחורי הקלעים רגע לפני עלייתה לבמה, המביאים לידי ביטוי את הדרך שעוברת לובאטו במהלך המסע להחלמה, תוך שהיא מקיימת את סיבוב ההופעות הראשון שלה לאחר היציאה מהמכון לגמילה.

 מהלך ההופעה 
 הופעות חימום 
הופעות החימום כללו למעלה מעשרה אומנים והרכבים שונים שפתחו עבור לובאטו בסיבוב ההופעות, כאשר רובם המכריע משתייכים לז'אנרים פופ ו/או פופ אלקטרוני. בצפון אמריקה אלו שחיממו את הקהל היו להקת הפופ-רוק Hot Chelle Rae, להקת הרוק We the Kings, פרויקט Owl City שהופיע פעם אחת בלבד ב-Greek Theatre והזמרת האנגלית Neon Hitch. האומנים הופיעו בתאריכים נבחרים ולא בכלל ההופעות. מופעי הפתיחה בדרום אמריקה, אסיה ואירופה בוצעו על ידי מוזיקאים מקומיים.

 ההופעה המרכזית והדרן 
ממוזער|בשיר Skyscraper|230px|ימין
ההופעה נמשכה כשעה במהלכה לובאטו, חברי הלהקה שלה ושתי זמרות רקע שרו וניגנו יחד. ההופעות של הלג הראשון כללו החלפת תלבושות וכוראוגרפיה שלוותה ברקדנים ובאביזרים. ביתר ההופעות לובאטו לא החליפה תלבושות או ירדה מהבמה במשך כל זמן ההופעה, אם כי לא הייתה לה תלבושת קבועה ובכל הופעה היא נראתה בלבוש שונה. ההופעה החלה כאשר חברי הלהקה ניגנו ג'אם פתיחה כשברקע אורות מהבהבים. בשלב מסוים האורות נכבו למספר שניות, ורגע לפני שלובאטו עלתה מתחתית הבמה הם חזרו להבהב. כשהיא החלה לשיר האורות נדלקו לגמרי. בחלק מן ההופעות הבמות היו ניידות, כמו זו של ההופעה בדל מר, או שלא הותאמו לעלייה מהתחתית, כמו זו של ההופעה בפלאנט סיטי, ובמקום זאת לובאטו עלתה מצדי הבמה או נכנסה אליה בהליכה. בנוסף לובאטו שרה הדרן בכלל הלגים.

 לגים 1 עד 6 
השיר הפותח של ההופעה היה "All Night Long", ולאחריו לובאטו ביצעה את השיר "Got Dynamite". למעט שלוש ההופעות שהתקיימו בארצות הברית בלג השלישי, השיר העוקב ברשימה היה "Hold Up". אחרי כן כרונולוגיית השירים משתנה בכל לג. בנוסף נכללו שתי מחרוזות, שהשירים המרכיבים אותן בוצעו ברציפות; המחרוזת הראשונה כללה את שני השירים "Catch Me" ו-"Don't Forget", אשר במהלכה לובאטו ליוותה את עצמה בשיר הראשון עם גיטרה קלאסית ללא ליווי רקע, ולמעשה העניקה גרסה אקוסטית, ועם גיטרה חשמלית בשיר השני. המחרוזת השנייה כללה את שני הסינגלים מאלבום האולפן השני של לובאטו "Here We Go Again" ו-"La La Land", ובלגים 1 ו-3 נכלל בה גם השיר "Get Back", שבשאר הלגים הופיעה איתו לובאטו כשיר בודד בפני עצמו. לפני ביצוע השיר "Skyscraper" אותו שרה במקביל לנגינה על פסנתר, לובאטו כמעט תמיד הקדישה מספר דקות לדבר על השנה שעברה עליה, והיא הודתה למעריצים על שהיו מאחוריה וליוו אותה לאורך התקופה הקשה שחוותה. ההופעה באורוגוואי הייתה היחידה במסגרתה התבצעה גרסה אקוסטית לשיר זה. שירים נוספים שנכללו הם "My Love is Like a Star", השיר "Fix a Heart" אותו ביצעה בישיבה ו-"Together". למעט לגים 2 ו-6 השיר "Who's That Boy" נכלל אף הוא בהופעות, וכמעט תמיד ביצעה אותו לובאטו עם תנועות פרובוקטיביות גם ללא כוריאוגרפיה. החל מלג 2 התווסף לרשימת השירים השיר "Give Your Heart a Break", שלעיתים נכלל בהופעה ולעיתים בהדרן, וההופעה באורוגוואי הייתה היחידה במסגרתה התבצעה גרסה אקוסטית לשיר זה. נוסף על כן, בלגים 3 עד 5 הופיע ברשימה השיר "You're My Only Shorty", שמבין כל השירים נכלל במספר ההופעות הקטן ביותר במסגרת סיבוב ההופעות כולו. ההדרן כלל את השירים "Unbroken" ו-"Remember December".

 לגים 7 עד 9 
לשלושת הלגים האחרונים הורכבה רשימת שירים חדשה, אולם תוכן ההופעה לא היה שונה בהרבה מהלגים הקודמים. שיר הפתיחה בהופעה היה "Unbroken", ולאחריו ביצעה לובאטו את השיר "Get Back". למעט ההופעה האחרונה שהתקיימה ברוסיה ובניגוד ללגים 1 עד 6, ההופעה כללה מחרוזת אחת בלבד שהורכבה מהשירים "Here We Go Again", השיר "La La Land", שאת סופו ניגנה בגיטרה חשמלית, ו-"Don't Forget", במהלכו המשיכה לנגן בגיטרה. את השיר "Skyscraper" שרה לובאטו תוך שהיא מלווה עצמה בנגינה בפסנתר, ובניגוד ללגים הקודמים היא דיברה על העצמה אישית ועל המסר של השיר במקום על התקופה שעברה עליה כשהקדישה לקהל נאום של מספר דקות לפני ביצועו. שיר נוסף שנכלל בהופעה הוא "Catch Me", במהלכו היא ניגנה שוב בגיטרה חשמלית. במהלך ההופעה לובאטו ביצעה לראשונה בסיבוב ההופעות את השיר "Heart Attack", זאת כדי לקדם את האלבום "Demi" שכאמור הוביל להתווספות שבע ההופעות הנוספות בסיבוב ההופעות. בלגים אלו ההדרן כלל שיר אחד בלבד והוא "Give Your Heart a Break".

 גרסאות כיסוי 
במסגרת סיבוב ההופעות לובאטו ביצעה גרסאות כיסוי לחמישה שירים שונים:
שם השירמבצע במקורלגים"Moves Like Jagger"מארון 51 עד 3"How to Love"ליל ויין3 עד 5"American Honey"ליידי אנטבלום5, 7 עד 9"Turn Up the Music"כריס בראון5 עד 9"The House That Built Me"מירנדה למברט5, 7 עד 9

 קטעים מיוחדים 
ההופעה ברוזמונט הייתה ההופעה האחרונה של We the Kings במסגרת סיבוב ההופעות, ובמהלך ביצוע השיר האחרון שלהם לובאטו ורקדני הרקע שלה החליטו להיפרד בכך שזרקו עוגות על פניהם של כל חברי הלהקה. סולן הלהקה טרוויס קלארק מתח אותה בחזרה, כאשר בהמשך ההופעה הוא החליף את אחד מרקדני הרקע בשיר "Unbroken" כשהוא מחקה את הכוריאוגרפיה בחוסר עקביות וממציא תנועות. עוד באותה ההופעה, לפני שביצעה את השיר "Skyscraper" לובאטו בכתה תוך כדי שדיברה על השנה שעברה עליה, כמו גם בכתה במהלך ביצוע השיר לאחר שמעריצים הניפו שלטי תמיכה עם כיתובים כמו "We love you Demi". יתר על כן, בהופעה בלוס אנג'לס נכחו אחותה הקטנה למחצה מדיסון דה לה גרזה, שעלתה לשיר ביחד איתה את "Together", וניק ג'ונאס, שנתן הופעת אורח בהפתעה במחרוזת השירים "Catch Me" ו-"Don't Forget".

 כוריאוגרפיה 

במסגרת הלג הראשון בלבד ההופעה לא הייתה מאולתרת במשך רוב הזמן, וכוריאוגרפיות התבצעו לצד יותר ממחצית השירים, לרוב עם אביזרי במה. בשיר הפותח את ההופעה "All Night Long" הכוריאוגרפיה החלה כאשר לובאטו התחילה לשיר; היא כללה רקדני רקע כשכדור דיסקו מכסה את כל פניהם, ולובאטו הייתה שותפה מלאה במהלכה. לאחר מכן נכבו האורות והחלה הכוריאוגרפיה של השיר שלאחריו "Got Dynamite", לה לובאטו הייתה שותפה חלקית, ובמהלכה נעשה שימוש באביזרי במה כאשר רקדני הרקע השתמשו בסורגים. לקראת השיר שלאחריו "Hold Up" האורות נכבו בשנית, וכשהם נדלקו החלה הכוריאוגרפיה כשרקדן רקע נראה אוחז בהגה ו"נוהג" ב"מכונית" לצד לובאטו. לאחר מכן נראו השניים רוקדים זה עם זו באופן פרובוקטיבי, ובהמשך הצטרפו רקדני רקע נוספים עם מסכות על פניהם כשבידם רובי צעצוע. הכוריאוגרפיה הבאה הייתה בשיר "Who's That Boy", ונחשבה אולי לפרובוקטיבית ביותר שביצעה לובאטו במהלך כל ההופעה עם ריקוד בישיבה על כיסא וריקוד צמוד עם רקדן רקע. הבנים שמבין רקדני הרקע הופיעו כשכדור דיסקו מכסה את כל פניהם. כוריאוגרפיה נוספת הותאמה לשיר "Lightweight" בה לובאטו לא לקחה חלק; הכוריאוגרפיה התמקדה בשני רקדני רקע המאוהבים זה בזו, כשבהמשך הופיעו רקדני רקע נוספים, ובמהלך הריקוד נעשה שימוש באביזרי במה כמו ורד, מסגרת של תמונה ומטרייה אותה החזיקה לובאטו בסוף השיר. גם לצד גרסת הכיסוי של השיר "Moves Like Jagger" התבצעה כוריאוגרפיה, שכללה את רקדני הרקע בלבד. יתר על כן התבצעו שתי כוריאוגרפיות נוספות לשני השירים שנכללו בהדרן של סוף ההופעה, ואלו היו המושקעים ביותר נוכח העובדה שבמסגרתם לובאטו רקדה במשך הזמן הארוך ביותר לאורך שיר; בשיר "Unbroken" רקדני הרקע ענדו מסכות שכיסו את עיניהם, והכוריאוגרפיה כללה שימוש בפנסים. בשיר השני "Remember December" השתתפו שני רקדני רקע בלבד, ואלו תפעלו אביזר במה על גלגלים עליו עמדה לובאטו, אשר אליה הצטרף בהמשך הגיטריסט הראשי בלהקה מייק מנינג.

 אופנה 
במסגרת הלג הראשון בלבד שכלל כוריאוגרפיות, לובאטו החליפה תלבושות שלוש פעמים במהלך ההופעה, ובפעמיים נוספות היא ענדה על עצמה או פשטה מעליה פריטי לבוש קיימים. בתחילת ההופעה לובאטו נראתה בקרופ טופ ¾ צמודה עשוית פייטים עם מחשוף, כשמעליה ג'קט שחור עם ניטים על הכתפיים ונגיעות פייטים, חצאית שחורה בגזרה גבוהה שכיסתה את כל גופה עד לקרופ ונלבשה מעל גרביון שחור, ומגפונים עד השוק מעוטרי ניטים. לאחר מכן היא פשטה מעליה את הג'קט. היא בהמשך החליפה תלבושת ונראתה בטוניקה שחורה רחבה עם הדפס ושרוולים קצרים ומעליה לבשה וסט פרוותי, טייץ נוצץ ונעלי פלטפורמה עם עקבים גבוהים נוצצים. התלבושת הבאה הייתה שמלה לבנה ארוכה, הדומה במקצת לשמלה שלבשה בווידאו-קליפ של השיר "Skyscraper", עליה נראה בד לבן מעל הבטן שסבב את גופה כשמעליו עליונית לבנה, ועקבים שחורים. כשחזרה לבמה לטובת ההדרן היא נשארה עם השמלה הלבנה, אולם במקום העליונית ענדה על עצמה לובאטו את הג'קט השחור מתחילת ההופעה, ואת העקבים החליפה במגפיים עם עקב נמוך מעוטרים בניטים. זאת ועוד, לובאטו החליפה ו/או הורידה גם צמידים וטבעות, ובמשך כל השנה וחצי של סיבוב ההופעות היא החליפה את צבע שיערה שלוש פעמים מאז הצבע האדום לחום, בלונד ושחור. בלגים האחרים לא נכללה כוריאוגרפיה ולכן לובאטו לא החליפה תלבושות, אך עם זאת הלוק שלה השתנה מהופעה להופעה ולא נשאר קבוע. יתר על כן היא נעלה עקבים בכלל ההופעות, ונראתה עם לפחות פריט לבוש אחד בצבע שחור בכל הופעה.

 רשימת השירים 
 הופעות חימום 

Hot Chelle Rae (צפון אמריקה)1. "Beautiful Freaks"2. "Downtown Girl"3. "Tonight Tonight"4. "Radio"5. "The Only One"6. "Why Don't You Love Me"7. "Honestly"8. "Forever Unstoppable"9. "Whatever"10. "I Like It Like That"
אוול סיטי (צפון אמריקה)1. "Cave In"2. "Good Time"3. "Fireflies"4. "Hello Seattle"הערה: ייתכן ונכללו שירים נוספים
Neon Hitch (צפון אמריקה)1. "Love U Betta"2. "Bad Dog"הערה: ייתכן ונכללו שירים נוספים
We the Kings (צפון אמריקה)1. "Skyway Avenue"2. "Secret Valentine"3. "We'll Be a Dream" (עם דמי לובאטו)4. "Say You Like Me"5. "Check Yes Juliet"6. "Heaven Can Wait"הערה: ייתכן ונכללו שירים נוספים
Miranda (צ'ילה)לא ידוע
Marilanne (ונצואלה)לא ידוע
Adammo (פרו)לא ידוע
College 11 (סאו פאולו וריו דה ז'ניירו, ברזיל)1. "Go"2. "The Bet" (עם בריאן ג'י)הערה: ייתכן ונכללו שירים נוספים
No Disco & Pocket (ארגנטינה)לא ידוע
Control Z (אורוגוואי)לא ידוע
דנה פאולה (מקסיקו)1. "Ruleta"2. "N.U.N.C.A"3. "Curame"4. "Cero Gravedad"5. "Todo Fue Un Show"6. "Virus"הערה: ייתכן ונכללו שירים נוספים

 הופעה מרכזית 
דמי לובאטו (לג 1)1. "All Night Long"2. "Got Dynamite"3. "Hold Up"4. "Catch Me" + "Don't Forget" (מחרוזת)5. "Who's That Boy"6. "My Love is Like a Star"7. "Fix a Heart"8. "Get Back" + "Here We Go Again" + "La La Land" (מחרוזת)9. "Lightweight"10. "Skyscraper"11. "Moves Like Jagger" (קאבר של מארון 5)12. "Together"הדרן13. "Unbroken"14. "Remember December"
דמי לובאטו (לג 2 - פסטיבל V בצ'ילה)1. "All Night Long"2. "Got Dynamite"3. "Catch Me" + "Don't Forget" (מחרוזת)4. "My Love Is Like a Star"5. "Fix a Heart"6. "Get Back"7. "Here We Go Again" + "La La Land" (מחרוזת)8. "Lightweight"9. "Skyscraper"10. "Moves Like Jagger" (קאבר של מארון 5)11. "Together"הדרן12. "Give Your Heart a Break"13. "Remember December"14. "Unbroken"
דמי לובאטו (לג 3)1. "All Night Long"2. "Got Dynamite"3. "Hold Up" (רק בפנמה)4. "Catch Me" + "Don't Forget" (מחרוזת)5. "My Love is Like a Star"6. "Fix a Heart"7. "Get Back" + "Here We Go Again" + "La La Land" (מחרוזת)8. "Lightweight"9. "Skyscraper"10. "Who's That Boy" (רק בפנמה)11. "Moves Like Jagger" (קאבר של מארון 5) (בפלאנט סיטי) או "You're My Only Shorty" (כל היתר)12. "How to Love" (קאבר של ליל ויין) (רק בפנמה)13. "Give Your Heart a Break"14. "Together"הדרן15. "Unbroken"16. "Remember December"
דמי לובאטו (לג 4)1. "All Night Long"2. "Got Dynamite"3. "Hold Up"4. "Get Back"5. "Catch Me" + "Don't Forget" (מחרוזת)6. "My Love is Like a Star"7. "Fix a Heart"8. "Who's That Boy"9. "You're My Only Shorty" (למעט אורוגוואי)10. "Here We Go Again" + "La La Land" (מחרוזת) (למעט אורוגוואי)11. "Lightweight" (למעט אורוגוואי)12. "Skyscraper" (גרסה אקוסטית באורוגוואי)13. "How to Love" (קאבר של ליל ויין) (למעט אורוגוואי)14. "Together" (למעט אורוגוואי)הדרן15. "Remember December" (למעט אורוגוואי)16. "Give Your Heart a Break" (גרסה אקוסטית באורוגוואי)17. "Unbroken" (למעט אורוגוואי)
דמי לובאטו (לג 5)1. "All Night Long"2. "Got Dynamite"3. "Hold Up"4. "Get Back"5. "Catch Me" + "Don't Forget" (מחרוזת)6. "My Love is Like a Star"7. "Fix a Heart"8. "Who's That Boy"9. "You're My Only Shorty" (למעט הרשיי, קננדייגווה, בוסטון, לאס וגאס, בייקרספילד, אסקס ג'נקשן, ופלקון הייטס)10. "Here We Go Again" + "La La Land" (מחרוזת)11. "Lightweight" (למעט בוסטון, לאס וגאס, בייקרספילד, סן חוזה, סקרמנטו, פלקון הייטס, מונרו וסיילם)12. "Skyscraper"13. "How to Love" (קאבר של ליל ויין) (למעט פלקון הייטס, מונרו וסיילם)14. "American Honey" (קאבר של ליידי אנטבלום)(רק בדל מר, סן חוזה, לוס אנג'לס, סקרמנטו, היילנד פארק, ספרינגפילד, קמדן ואסקס ג'נקשן)15. "Turn Up the Music" (קאבר של כריס בראון) (למעט מקסיקו ודל מר)16. "The House That Built Me" (קאבר של מירנדה למברט) (רק בפלקון הייטס, מונרו וסיילם)17. "Together"הדרן18. "Remember December"19. "Give Your Heart a Break"20. "Unbroken" (למעט פלקון הייטס, מונרו וסיילם)
דמי לובאטו (לג 6 - פסטיבל Z בברזיל)1. "All Night Long"2. "Got Dynamite"3. "Hold Up"4. "Get Back"5. "Catch Me" + "Don't Forget" (מחרוזת)6. "My Love Is Like a Star"7. "Fix a Heart"8. "Here We Go Again" + "La La Land" (מחרוזת)9. "Skyscraper"10. "Turn Up the Music" (קאבר של כריס בראון)11. "Remember December"הדרן12. "Give Your Heart a Break"
דמי לובאטו (לגים 7,8,9)1. "Unbroken"2. "Get Back"3. "Here We Go Again" + "La La Land" + "Don't Forget" (מחרוזת) (למעט רוסיה)4. "My Love is Like a Star" (למעט רוסיה)5. "American Honey" (קאבר של ליידי אנטבלום) (למעט רוסיה ואינדונזיה)6. "The House That Built Me" (קאבר של מירנדה למברט) (למעט רוסיה ואינדונזיה)7. "Fix a Heart"8. "Skyscraper"9. "Catch Me"10. "Lightweight" (למעט רוסיה ואינדונזיה)11. "Turn Up the Music" (קאבר של כריס בראון)12. "Heart Attack"13. "Remember December"הדרן14. "Give Your Heart a Break"

 משתתפים 

שםהופעהתפקיד דמי לובאטו מרכזית שירה, ריקוד, גיטרה אקוסטית, גיטרה חשמלית, פסנתר Hot Chelle Rae פתיחה/חימום שירה, גיטרות, תופים We the Kings פתיחה/חימום שירה, קולות רקע, גיטרה חשמלית, גיטרה בס, תופים Owl City פתיחה/חימום שירה, גיטרות, קלידים, ויברפון, תופים Neon Hitch פתיחה/חימום שירה, ריקוד מייק מנינג מרכזית גיטרותסטיבן רודריגזמרכזיתגיטרה בס, מפיק מוזיקליויליאם בימןמרכזיתקלידים, קולות רקעמייקל רידמרכזיתתופיםשרי שורטמרכזיתזמרת רקעקאישה בלקסטוןמרכזיתזמרת רקע
 תאריכי הופעות 
ממוזער|דצמבר 2011
ממוזער|דצמבר 2011
ממוזער|דצמבר 2011
ממוזער|דצמבר 2011
ממוזער|דצמבר 2011
ממוזער|דצמבר 2011
ממוזער|בשיר Lightweight
ממוזער|בשיר Lightweight
ממוזער|בשיר Lightweight
ממוזער|בשיר Lightweight
תאריך עיר מדינה אולם  הכנסות כרטיסים  נמכרו  תפוסה  רווחצפון אמריקה 16 בנובמבר 2011  דטרויט, מישיגן ארצות הברית  תיאטרון פוקס  3,841  2,821  73%  $131,210 18 בנובמבר 2011  לדיארד, קונטיקט  Foxwoods Resort Casino  3,565  3,565  100%  $152,418 19 בנובמבר 2011  הרשיי, פנסילבניה  תיאטרון הרשיי  1,831  1,831  100%  $87,135 22 בנובמבר 2011  קנזס סיטי, מיזורי  תיאטרון מידלנד  1,624  1,039  64%  $50,731 25 בנובמבר 2011  יוסטון, טקסס  Verizon Wireless Theater 26 בנובמבר 2011  גראנד פריירי, טקסס  Verizon Theatre at Grand Prairie  3,275  2,596  79%  $125,122 27 בנובמבר 2011  ניו אורלינס, לואיזיאנה  Mahalia Jackson Theater of the Performing Arts  2,127  1,581  74%  $76,820 29 בנובמבר 2011  סנט לואיס, מיזורי  בית האופרה פיבודי  2,599  1,146  44%  $54,127 1 בדצמבר 2011  אטלנטה, ג'ורג'יה  תיאטרון ויליאמס  2,617  1,773  68%  $83,128 2 בדצמבר 2011  נאשוויל, טנסי א  War Memorial Auditorium 3 בדצמבר 2011  רוזמונט, אילינוי  תיאטרון רוזמונט  4,274  3,765  88%  $170,618 5 בדצמבר 2011  אינדיאנפוליס, אינדיאנה ב  Murat Shrine 6 בדצמבר 2011  באפלו, ניו יורק ג  First Niagara Center 7 בדצמבר 2011  פילדלפיה, פנסילבניה ד  וולס פארגו סנטר 8 בדצמבר 2011  לוול, מסצ'וסטס ד  Tsongas Center 9 בדצמבר 2011  ניו יורק סיטי, ניו יורק ד  מדיסון סקוור גארדן  17,008  17,008  100%  - 10 בדצמבר 2011  סאנרייז, פלורידה ד  BB&T Center 11 בדצמבר 2011  טמפה, פלורידה ד  Amalie Arena 16 בדצמבר 2011  סן חואן  פוארטו ריקו  José Miguel Agrelot Coliseumדרום אמריקה 4 בפברואר 2012  איקיקה ה  צ'ילה  Estadio Tierra de Campeonesצפון אמריקה #2 2 במרץ 2012  פלאנט סיטי, פלורידה ו ארצות הברית  Wish Farms Soundstage 4 במרץ 2012  הידלגו, טקסס  סטייט פארם ארנה 13 במרץ 2012  אוסטין, טקסס ז  Luedecke Arena 13 באפריל 2012  פנמה סיטי || פנמה  Figali Convention Centerדרום אמריקה #2 15 באפריל 2012  קראקס  ונצואלה  Espacios Abiertos de la UNIMET  2,700  1,817  67%  $508,792 17 באפריל 2012  לימה  פרו  Jockey Club Del Peru  4,000  1,932  48%  $184,300 19 באפריל 2012  ריו דה ז'ניירו ברזיל  סיטיבנק הול  7,687  7,571  98%  $498,296 20 באפריל 2012  סאו פאולו  קרדיקארד הול  13,224  12,916  98%  $916,672 22 באפריל 2012  בלו הוריזונטה  שברולט הול  4,353  4,353  100%  $486,387 24 באפריל 2012  סנטיאגו  צ'ילה  מוביסטאר ארנה 26 באפריל 2012  אסונסיון  פרגוואי  Banco Central del Paraguay  2,000  984  49%  $9,247 28 באפריל 2012  בואנוס איירס  ארגנטינה  Estadio Cubierto Malvinas Argentinas 29 באפריל 2012  מונטווידאו  אורוגוואי  Velódromo Municipal de Montevideo 30 באפריל 2012  סאו פאולו  ברזיל  קרדיקארד הולצפון אמריקה #3 2 במאי 2012  מקסיקו סיטי מקסיקו  Auditorio Nacional  9,520  4,983  52%  $244,042 3 במאי 2012  מונטריי  מונטריי ארנה 12 ביוני 2012  דל מר, קליפורניה ח ארצות הברית  דל מר פיירגראונדס 22 ביוני 2012  הולמדל טאונשיפ, ניו ג'רזי  PNC Bank Arts Center 23 ביוני 2012  הרשיי, פנסילבניה  סטאר פבילון 24 ביוני 2012  וינה, וירג'יניה  פילין סנטר 26 ביוני 2012  סרטוגה ספרינגס, ניו יורק  המרכז לאומניות הבמה סרטוגה 30 ביוני 2012  אנקסוויל, קונטיקט  מוהגאן סאן ארנה  4,382  4,132  94%  $124,554 1 ביולי 2012  קננדייגווה, ניו יורק  Constellation Brands – Marvin Sands Performing Arts Center 3 ביולי 2012  טורונטו || קנדה  Molson Canadian Amphitheatre  8,958  4,027  45%  $207,880 5 ביולי 2012  בוסטון, מסצ'וסטס ארצות הברית  בנק אוף אמריקה פבילון 12 ביולי 2012  סולט לייק סיטי, יוטה  אנרג'יסולושן ארנה 13 ביולי 2012  פיניקס, אריזונה  תיאטרון קומריקה 14 ביולי 2012  לאס וגאס, נבדה  האוס אוף בלוז 15 ביולי 2012  בייקרספילד, קליפורניה  רבובנק ארנה 17 ביולי 2012  סן חוזה, קליפורניה  Event Center Arena  4,405  2,791  63%  $155,557 18 ביולי 2012  לוס אנג'לס, קליפורניה  Greek Theatre  5,839  5,190  89%  $184,152 20 ביולי 2012  סקרמנטו, קליפורניה ט  פאוור באלאנס פבילון 4 באוגוסט 2012  היילנד פארק, אילינוי י  רוויניה פבילון 11 באוגוסט 2012  ספרינגפילד, אילינוי כ  Hooiser Lottery Grandstand 12 באוגוסט 2012  קמדן, ניו ג'רזי  Susquehanna Bank Center 27 באוגוסט 2012  אסקס ג'אנקשן, ורמונט ל  Xfinity Stage 28 באוגוסט 2012  פלקון הייטס, מינסוטה מ  Minnesota State Fair Grandstand 30 באוגוסט 2012  מונרו, וושינגטון נ  Evergreen State Fairgrounds Grandstand 1 בספטמבר 2012  סיילם, אורגון ס  L. B. Day Comcast Amphitheatreדרום אמריקה #3 29 בספטמבר 2012  סאו פאולו ע ברזיל  Arena Anhemi  16,500  12,193  74%  - 30 בספטמבר 2012  ריו דה ז'ניירו ע  HSBC ארנה  7,500  6,846  91%  -צפון אמריקה #4 2 במרץ 2013  אורלנדו, פלורידה פ ארצות הברית  Universal Music Plaza Stage 3 במרץ 2013  יוסטון, טקסס צ  אצטדיון רילאיינטאסיה 18 במרץ 2013  סנטוסה  סינגפור  The Coliseum 20 במרץ 2013  קזון סיטי  הפיליפינים  קוליסאום סמארט אראנטה 22 במרץ 2013  קואלה לומפור ק  מלזיה  Plaza KLCC 24 במרץ 2013  ג'קרטה  אינדונזיה  Istora Senayanאירופה 27 במרץ 2013  מוסקבה  רוסיה  קרוקוס סיטי הולסכום כולל133,829106,86076%$4,451,188

 הופעות מיוחדות 

 שינויים וביטולים 
 תאריך  עיר  מדינה  שינוי/ביטול  פירוט 14 ביולי 2012  לאס וגאס, נבדה  ארצות הברית  שינוי  הועבר מתיאטרון The AXIS להאוס אוף בלוז

 הפצה 
לאחר שלוש ההופעות שהתקיימו בברזיל בלג הרביעי, הופץ במדינה די.וי.די בו נכללו בדיקת הקול שלפני ההופעה, קטעים מתוך כל שלוש ההופעות על פי רשימת השירים, הצצות וקליפים.

 קישורים חיצוניים 

 האתר הרשמי של דמי לובאטו
 רשימות השמעה של סיבוב ההופעות A Special Night with Demi Lovato, באתר setlist.fm
 חברי הלהקה, באתר יוטיוב
 A Special Night with Demi Lovato - ההופעה המלאה ברוזמונט - 3 בדצמבר 2011, באתר יוטיוב
 A Special Night with Demi Lovato - ההופעה המלאה בפסטיבל V בצ'ילה - 4 בפברואר 2012, באתר יוטיוב
 A Special Night with Demi Lovato - ההופעה המלאה בריו דה ז'ניירו - 19 באפריל 2012, באתר יוטיוב
 A Special Night with Demi Lovato - ההופעה המלאה בדל מר - 12 ביוני 2012, באתר יוטיוב
 A Special Night with Demi Lovato - ההופעה המלאה בלאס וגאס - 14 ביולי 2012, באתר יוטיוב
 A Special Night with Demi Lovato - ההופעה המלאה בספרינגפילד - 11 באוגוסט 2012, באתר יוטיוב
 A Special Night with Demi Lovato - ההופעה המלאה בפסטיבל Z בברזיל - 30 בספטמבר 2012, באתר יוטיוב
 A Special Night with Demi Lovato - ההופעה המלאה בסינגפור - 18 במרץ 2013, באתר יוטיוב
 הערות שוליים 

קטגוריה:סיבובי הופעות מ-2011
קטגוריה:סיבובי הופעות מ-2012
קטגוריה:סיבובי הופעות מ-2013
קטגוריה:סיבובי הופעות של דמי לובאטו